stanford-oval/wikipedia huggingface dataset:
הומומורפיזם (לוגיקה)
הגדרה

בהינתן שפה  L, ומבנים לוגיים  A,B, ההעתקה  H מ- A על  B היא הומומורפיזם אם:
לכל קבוע  c של השפה  L מתקיים  H(c^{A})=c^{B}.
לכל סימן פעולה  n-מקומי  f ולכל  a_{1},a_{2},a_{3}\dots ,a_{n}\in |A| מתקיים:
לכל סימן יחס  n-מקומי  R ולכל  a_{1},a_{2},a_{3}\dots ,a_{n}\in |A| מתקיים:
הומולוגיה (מתמטיקה)

במתמטיקה, הומולוגיה היא סדרה של חבורות אבליות שאפשר להתאים לאובייקטים מסוימים. ההומולוגיה  H_{i}(X) של האובייקט X (כאשר i אינדקס שלם) מחושבת בדרך כלל מתוך קומפלקסי שרשרת  \ C(X) (זוהי למעשה הומולוגיה של קומפלקס שרשרת,  H_{i}(X):=H_{i}(C(X))). בניית הקומפלקס  C(X) אינה קנונית, ועם זאת חבורות ההומולוגיה המתקבלות מן הקומפלקס תלויות אך ורק ב-X. בכך עוצמתה של הטכניקה הזו: האפשרות לבנות את קומפלקס השרשרת בדרכים שונות מאפשרת לחשב את חבורות ההומולוגיה, והיא גם מראה שההומולוגיה אינה תלויה בפרטי המבנה של X עצמו, אלא בתכונות "רכות" שלו.
חבורות הומולוגיה אפשר להגדיר עבור אובייקטים שלכאורה אין ביניהם קשר: מרחבים טופולוגיים, חבורות, קומפלקסי שרשרת וכדומה.
את מושג ההומולוגיה אפשר להעשיר על ידי הוספה של מקדמים. לדוגמה עבור מרחב טופולוגי  X וחבורה אבלית (או באופן כללי יותר אלומת חבורות אבליות מעל  X)
 M, ניתן להגדיר את ההומולוגיה  H_{i}(X,M) של  X עם מקדמים ב- M. באופן דומה ניתן להגדיר הומולוגיה של חבורה  \Gamma  עם מקדמים בהצגה  M של  \Gamma .
בדרך כלל אפשר להגדיר את ההומולוגיה כפונקטור הנגזר.
ראו גם > סוגים של הומולוגיות

הומולוגיה של קומפלקס שרשרת
הומולוגיה של מרחב טופולוגי
הומולוגיה של חבורה
הומולוגיה של אלומה
ראו גם > משגים קשורים

אלגברה הומולוגית
קוהומולוגיה
פונקטור נגזר
הומוטופיה
היצרות עורק הריאה

| --- | --- |

היצרות עורק הריאה הימני בחולה שנבעה מאדמת מולדת
 תחום:  גנטיקה רפואית 
 קישורים ומאגרי מידע
 MeSH:  D000071079
 סיווגים
 ICD-10:  Q25.6 
 
היצרות עורק הריאה (באנגלית: Stenosis of the pulmonary artery) הוא מצב שבו עורק הריאה נתון לכיווץ חריג (או להיצרות). היצרות עורק הריאה ההיקפי עשויה להתרחש כאירוע בודד או בקשר עם:
תסמונת תסמונת אלאג'יל
Berardinelli-Seip lipodystrophy congenital type 1
תסמונת קוסטלו (אנ')
תסמונת קאוטל (אנ')
תסמונת נאסודיגיטואקוסטית (אנ') (בשם אחר תסמונת קיפרט)
תסמונת נונאן
תסמונת ויליאמס
כולם פגמים גנטיים נדירים.
אין לבלבל את הערך את היצרות עורק הריאה עם היצרות מסתם הריאה, שנמצאת בלב, אבל יכולות להיות השפעות המודינמיות דומות. גם היצרות עורק הריאה וגם היצרות מסתם הריאה הם גורמים להיצרות ריאתית. במקרים מסוימים הדבר מטופל בניתוח.
הערות שוליים

↑  "Pulmonary Artery Stenosis". נבדק ב-2009-01-18.
↑  Saidi AS, Kovalchin JP, Fisher DJ, Ferry GD, Grifka RG (1998). "Balloon pulmonary valvuloplasty and stent implantation. For peripheral pulmonary artery stenosis in Alagille syndrome". Tex Heart Inst J. 25 (1): 79–82. PMC 325508. PMID 9566070.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הורמון משחרר הורמון גדילה

|  תכונות |
| --- | --- |
 נוסחה אמפירית:  C₂₁₅H₃₅₈N₇₂O₆₆S 
 
הורמון משחרר הורמון גדילה (באנגלית: Growth-hormone-releasing hormone, ובקיצור: GHRH) הוא הורמון משחרר המיוצר בגרעין הקשתי בהיפותלמוס ומשפיע על בלוטת יותרת המוח לייצר ולהפריש הורמון גדילה. גודלו של הורמון זה הוא 44 חומצות אמינו, כאשר החלק הפעיל מתוכן הוא 29 חומצות האמינו הראשונות. ההשפעה של הורמון משחרר הורמון גדילה על ההיפותלמוס מתבטאת הן ברמת ההפרשה, אשר באה לידי ביטוי תוך שניות, והן ברמת ייצור ההורמון, אשר באה לידי ביטוי תוך שעות. ההורמון המשחרר הורמון גדילה נקשר לקולטן המצומד לחלבון G, ודרך המתווך השניוני cAMP הוא מפעיל את הקינאז פרוטאין קינאז A שפועל על שני המסלולים, הפרשה וייצור. ההפרשה תלויה בכניסת סידן, המביאה לדה-פולריזציה של קרום התא ולשחרור בועית המכילות הורמון גדילה, ואילו הייצור תלוי בזרחון ושפעול של גורמי שעתוק כמו CREB, הנכנסים לגרעין התא ומשפיעים על שעתוק הגן להורמון גדילה.
הורמון משחרר הורמון גדילה מופרש באופן דופקי (פולסטילי), דבר אשר מביא גם להפרשה הדופקית של הורמון גדילה. לכך מצטרף הורמון אחר הנוגד את פעולתו של ההורמון המשחרר הורמון גדילה – סומטוסטטין.
| הורמונים |
| --- | --- | --- |
| היפותלמוס ובלוטת יותרת המוח | הורמון משחרר תירוטרופין (TRH)‏ • CRH‏ • GnRH •‏ הורמון משחרר הורמון גדילה (GHRH) • סומטוסטטין (SST) • דופמין • וזופרסין (ADH) • אוקסיטוצין • תירוטרופין (TSH) • הורמון מחלמן (LH) • הורמון מגרה זקיק (FSH) • הורמון הגדילה (GH) • פרולקטין (PRL) • הורמון אדרנוקורטיקוטרופי (ACTH) |  |
| ציר בלוטת יותרת הכליה | אדרנלין (אפינפרין) • נוראדרנלין (נוראפינפרין) • אלדוסטרון • קורטיזול • דהידרו-אפיאנדרוסטרון (DHEA) |  |
| ציר בלוטת התריס | בלוטת התריס: תירוקסין • תריודוטירונין • קלציטונין • בלוטת יותרת התריס: PTH |  |
| ציר בלוטות המין | אשכים: טסטוסטרון • AMH • אינהיבין.  שחלות: אסטרדיול • פרוגסטרון • אינהיבין/אקטיבין • רלקסין |  |
| בלוטות אנדוקריניות אחרות | לבלב: גלוקגון • אינסולין • סומטוסטטין. בלוטת האצטרובל: מלטונין |  |
| בלוטות לא אנדוקריניות | שליה: גונדוטרופין כוריוני אנושי (hCG)‏ • HPL • אסטרוגן (אסטריול, אסטרדיול, אסטרון) • פרוגסטרון. כליה: רנין • אריתרופויאטין (EPO) • קלציטריול • פרוסטגלנדין. חדרי הלב: ANP. קיבה: גסטרין • גרלין. תריסריון: כולציסטוקינין (CCK)‏ • GIP • סקרטין • מוטילין • VIP. המעי העקום: אנטרוגלוקגון. רקמות שומן: לפטין • אדיפונקטין • רסיסטין. התימוס: תימוסין • תימופואיטין • תימולין. שלד: אוסטאוקלצין. כבד: IGF-1‏ • IGF-2 |  |
| נוצרים באתר המטרה | NGF • BDNF • NT-3 |  |
הדיוויזיה ה-90 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  26 ביוני 1941 – 2 במאי 1945 (3 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-90 (בגרמנית: 90. Infanterie-Division) הייתה דיוויזיית חיל רגלים קלה של הורמאכט שלחמה במלחמת העולם השנייה במערכה בצפון אפריקה, ולאחר מכן הוקמה מחדש כדיוויזיית הפאנצרגרנדיר ה-90 שלחמה בקרבות באיטליה עד סוף המלחמה.
היסטוריה > הקמה ראשונה

הדיוויזיה הוקמה ב-26 ביוני 1941 כהדיוויזיה המיוחדת אפריקה, והועמדה תחת פיקוד מקס צימרמן, וב-26 בנובמבר אותה שנה שונה שמה להדיוויזיה הקלה ה-90. הדיוויזיה נשלחה לצפון אפריקה, ולחמה שם בקרבות השונים, ובכלל זה בקרב אל-עלמיין הראשון ובקרב אל-עלמיין השני. לאחר מכן השתתפה הדיוויזיה בנסיגה לתוניסיה, ולחמה בקרבות הקשים שם, עד לכניעת כל כוחות הציר באפריקה ב-12 במאי 1943.
היסטוריה > הקמה שנייה

ב-12 במאי 1943 הוקמה בסרדיניה דיוויזיית סרדיניה, וב-6 ביולי 1943 שונה שמה לדיוויזיית הפאנצרגרנדיר ה-90. הדיוויזיה לחמה בחזית האיטלקית, והשתתפה בקרבות השונים בזירה, ובכלל זה בקרב על מונטה קאסינו. בהמשך לחמה הדיוויזיה במתקפת האביב של בעלות הברית בצפון איטליה, ובסוף המלחמה נכנעה לצבא האמריקני על גדות אגם גארדה.
מפקדים

| שם | כהונה | הערה |
| --- | --- | --- |
| מקס זימרמן | 26 ביוני 1941 - 10 בדצמבר 1941 |  |
| ריכרד וייט | 10 בדצמבר 1941 - 10 באפריל 1942 |  |
| אולריך קלימן | 10 באפריל 1942 - 13 ביולי 1942 |  |
| קרל-הנס לונגרסהאוזן | 13 ביולי 1942 - 10 באוגוסט 1942 |  |
| אולריך קלימן | 10 באוגוסט 1942 - 1 בנובמבר 1942 |  |
| תאודור פון שפונק | 1 בנובמבר 1942 - 12 במאי 1943 |  |
| קרל-הנס לונגרסהאוזן | 12 במאי 1943 - 10 בדצמבר 1943 | הקמה שנייה |
| ארנסט-גינתר באדה | 10 בדצמבר 1943 - 9 בדצמבר 1944 | הקמה שנייה |
| גרהרד פון שוורין | 9 בדצמבר 1944 - 27 בדצמבר 1944 | הקמה שנייה |
| היינריך פון בר | 27 בדצמבר 1944 - 2 במאי 1945 | הקמה שנייה |
הורמון מחלמן

הורמון מחלמן או הורמון הצהבה (LH – Luteinizing hormone) הוא גונדוטרופין, הורמון פפטידי המופרש על ידי בלוטת יותרת המוח, המגרה ביוץ, יצירת גופיף צהוב, מגרה את השחלות לייצר פרוגסטרון ואת האשכים לייצר אנדרוגן. הורמון זה משתתף גם בהבשלת ביציות ותאי זרע.
ההורמון מופרש מהחלק הקדמי של ההיפופיזה, מתאים המפרישים גונדוטרופינים. המשרה ליצירתו ושחרורו הוא הורמון ה-GnRH, המופרש מההיפותלמוס. ההורמון הוא גליקופרוטאין המורכב משתי תת-יחידות: תת-יחידה אלפא, המשותפת לו, ל-FSH ול-TSH, ותת-יחידה בטא, האופיינית לכל הורמון בנפרד.
אצל נשים, רמת ההורמון תלויה במחזור, ורמתו מקסימלית כ-72 שעות לפני הביוץ (שלב שמכונה באנגלית LH Surge). אצל גברים, לעומת זאת, רמתו די קבועה.
הורמון טרופי

הורמון טרופי הוא הורמון שיעדו הוא בלוטה אנדוקרינית, וגורמת ליעד להפריש הורמון אחר.
רוב ההורמונים הטרופיים מיוצרים על ידי האונה הקדמית של בלוטת יותרת המוח. אלו כוללים:
הורמון אדרנוקורטיקוטרופי
תירוטרופין - שולט בהפרשת תירוקסין על ידי בלוטת התריס
הורמון מגרה זקיק - FSH
הורמון מחלמן - LH
הורמון גדילה - GH, בעל תפקיד משולב הכולל יעדים טרופיים ויעדים לא טרופיים
נוסף לכך, ההיפותלמוס מייצר הורמונים טרופיים השולטים בפעילות בלוטת יותרת המוח ובלוטת התריס משגרת את הורמון התירוקסין אל ההיפותלמוס, ועל כן נחשב גם הוא להורמון טרופי.
ההורמונים הטרופיים נתגלו על ידי ברנרד צונדק, אשר גילה בשנים 1925–1926 את ההורמונים הגונדוטרופיים המופרשים על ידי בלוטת יותרת המוח וגורמים לבגרות מינית. גילויו זה פתח את שדה המחקר של השליטה ההדדית של ההורמונים בגוף האדם.
ראו גם

הורמון טרופי (יותרת המוח)
הומויוטלאוטון

הוֹמוֹיוֹטֶלֶאוּטוֹן (ביוונית: ὁμοιοτέλευτον, סיומת דומה) הוא חזרה על סיומת במילה אצל מילה אחרת בסוף המשפט.
He arrived at ideas the slow way, never skating

over the clear, hard ice of logic, nor soaring

on the slipstreams of imagination, but slogging,

plodding along on the heavy ground of existence.
סוגי הומויוטלאוטון > החרוז הבלתי-מדויק (Near rhyme)

בשירים רבים נעשה שימוש בחרוז בלתי-מדויק - חרוז שאינו מקיים באופן מלא את כללי החריזה, אך החזרה על הצלילים בו יוצרת עדיין קישור צלילי בין המילים, למשל, החרוז לבֶטח - לְפֶתע.
סוגי הומויוטלאוטון > השמטה מחמת הסופות

הומיוטלאוטונים מביאים לעיתים לתופעה המכונה "השמטה מחמת הסופות", בה מעתיק מדלג על קטע בגלל סיומת זהה לקטע הקודם. על תופעה זו מתבססת הפרשנות המקראית במקרים בהם שורות הועתקו באופן שגוי בידי המעתיק בגלל קיומו של הומויוטלאוטון.[דרוש מקור]
לדוגמה, בגרסה של ספר מלכים, יש השמטה: ”לֹא-בָחַרְתִּי בְעִיר מִכֹּל שִׁבְטֵי יִשְׂרָאֵל, לִבְנוֹת בַּיִת לִהְיוֹת שְׁמִי שָׁם; וָאֶבְחַר בְּדָוִד, לִהְיוֹת עַל-עַמִּי יִשְׂרָאֵל” (ספר מלכים א', פרק ח', פסוק ט"ז)

ואילו באותו פסוק המופיע בספר דברי הימים: ”לֹא-בָחַרְתִּי בְעִיר מִכֹּל שִׁבְטֵי יִשְׂרָאֵל, לִבְנוֹת בַּיִת לִהְיוֹת שְׁמִי שָׁם; [וְלֹא-בָחַרְתִּי בְאִישׁ, לִהְיוֹת נָגִיד עַל-עַמִּי יִשְׂרָאֵל. וָאֶבְחַר בִּירוּשָׁלִַם, לִהְיוֹת שְׁמִי שָׁם;] וָאֶבְחַר בְּדָוִד, לִהְיוֹת עַל-עַמִּי יִשְׂרָאֵל.” (ספר דברי הימים ב', פרק ו', פסוקים ה'–ו'))
לקריאה נוספת

פירוש רבי שמואל בן מאיר (רשב"ם) לשיר השירים, עמ 214
הומוטופיה

בטופולוגיה, שתי פונקציות רציפות ממרחב טופולוגי אחד לשני הן הומוטופיות (מיוונית: הומוס=זהה, טופוס=מקום) אם ניתן באופן רציף "לעוות" אחת מהן לכדי השנייה; דפורמציה כזו (שינוי צורה) מכונה הומוטופיה בין שתי פונקציות. בעזרת מושג ההומוטופיה ניתן להגדיר יחס שקילות חשוב בין מרחבים טופולוגיים, המהווה את המבוא להגדרת החבורה היסודית, וביתר כלליות חבורות ההומוטופיה. למונח שימושים בתאוריות טופולוגיות נוספות, כמו תורת ההומולוגיה, תורת הקשרים ועוד.
הומוטופיה בין פונקציות

הומוטופיה בין שתי פונקציות רציפות  f ו- g ממרחב טופולוגי  X למרחב טופולוגי  Y, היא פונקציה רציפה
 H:X\times [0,1]\to Y מהמכפלה הטופולוגית של המרחב  X במרווח היחידה  [0,1], אל המרחב  Y, כך שעבור כל הנקודות  x ב- X מתקיים:
H(x,0)=f(x)
H(x,1)=g(x).
נוח לדמיין כי מרווח היחידה  [0,1] מתאר את ציר הזמן. אז הפונקציה  H מתארת דפורמציה רציפה בזמן של  f ל- g: כאשר מצטמצמים לזמן 0 ("תחילת ההומוטופיה") מתקבלת הפונקציה  f וכאשר מצטמצמים לזמן 1 ("סוף ההומוטופיה") מתקבלת הפונקציה  g.
בתמונה משמאל מתוארת הומוטופיה בין שתי מסילות, כלומר בין שתי פונקציות רציפות מקטע היחידה
 X=[0,1]
למישור הציור  Y=\mathbb {R} ^{2}.
פונקציה תיקרא "נול-הומוטופית", אם היא הומוטופית לפונקציה קבועה כלשהי.
הומוטופיה בין פונקציות > הומוטופיה ביחס לקבוצה

בהשראת האנימציה לעיל, נאמר ששתי העתקות  f,g:X\to Y הן הומוטופיות ביחס לקבוצה  A\subseteq X אם יש ביניהן הומוטופיה כנ"ל, המקיימת גם
 \forall a\in A,t\in [0,1]:H(a,t)=H(a,0)
כלומר, לכל אורך השינוי בין הפונקציות, הערכים על הקבוצה  A לא משתנים. בפרט נובע  \forall a\in A:f(a)=H(a,0)=H(a,1)=g(a) (זהו תנאי הכרחי ולא מספיק להומוטופיה ביחס ל- A).
אם כן, בדוגמה לעיל המסילות הומוטופיות ביחס ל- \partial [0,1]=\{0,1\}. באופן כללי, בחבורה היסודית של מרחב טופולוגי, האיברים הם מסילות סגורות שמזוהות עד כדי הומוטופיה ביחס לקצוות קטע היחידה. עיקרון זה מוכלל בחבורות ההומוטופיה.
הגדרה של שקילות הומוטופית בין מרחבים

בעזרת מושג ההומוטופיה ניתן להגדיר יחס שקילות חשוב בין מרחבים טופולוגיים: שני מרחבים טופולוגיים  X ו- Y יקראו שקולים הומוטופית אם קיימות זוג העתקות  f:X\to Y ו- g:Y\to X כך שההרכבה  f\circ g:Y\to Y הומוטופית לפונקציית הזהות על  Y ואילו  g\circ f:X\to X הומוטופית לפונקציית הזהות על  X.
f:X\to Y שמקיימת את התנאי תקרא שקילות הומוטופית.
מרחב ששקול הומוטפית לנקודה (כלומר פונקציית הזהות של המרחב היא נול-הומוטופית), ייקרא מרחב כוויץ.
נשים לב שמרחבים הומיאומורפיים הם בפרט שקולים הומוטופית, כי אם  f:X\to Y הומיאומורפיזם, אז  f ו- g=f^{-1} מקיימות את הדרוש בהגדרה. אבל הכיוון ההפוך רחוק מלהיות נכון – זוג מרחבים שקולים הומוטופית בדרך כלל אינם הומיאומורפיים, ויכולים להיות שונים מאוד זה מזה למראית עין. אנקדוטה ידועה מספרת שטופולוגים אינם מבחינים בין ספל הקפה שהם שותים לבין הכעך שהם אוכלים – כיוון שהטורוס וספל הקפה שקולים הומוטופית. מחלקת שקילות הומוטופית נקראת טיפוס הומוטופיה. תורת ההומוטופיה היא תחום עשיר בטופולוגיה המודרנית העוסק במיון טיפוסי ההומוטופיה של מרחבים.
שתי המסילות המסומנות בקו מקוטע הומוטופיות זו לזו. הומוטופיה אחת אפשרית מתוארת על ידי התקדמות הקו הרציף ביניהן. שימו לב שההומוטופיה במקרה זה משמרת את נקודות הקצה של המסילה.
הומוטופיה בין ספל קפה לכעך (טורוס)
הילה שמיר

| --- | --- |
אין תמונה חופשית
 לידה:  1979 (בת 45 בערך) 
 מקום לימודים:  אוניברסיטת תל אביב  אוניברסיטת הרווארד 
 מוסדות:  אוניברסיטת תל אביב (1 במרץ 2009) 
 פרסים והוקרה:  פרס צלטנר  פרס חשין 
 מספר צאצאים:  2 
 
הילה שמיר (נולדה ב-1979) היא פרופסור חבר בפקולטה למשפטים באוניברסיטת תל אביב, לשעבר סגנית הדקאן לענייני הוראה. היא חוקרת בתחומי הרווחה, הגירה ופמיניזם.
ביוגרפיה

הילה שמיר נולדה בראשון לציון, בת הזקונים במשפחה עם ארבעה ילדים. גדלה ביבנה. בתיכון למדה בבית הספר הבינלאומי בשלוחה בהונג קונג.
השלימה לימודי תואר ראשון במשפטים באוניברסיטת תל אביב בהצטיינות, והתמחתה אצל השופט אליהו מצא בבית המשפט העליון. היא המשיכה ללימודי תואר שני ושלישי בבית הספר למשפטים באוניברסיטת הארווארד, אותם סיימה בשנת 2008. עם תום לימודיה, הצטרפה כחברת סגל בפקולטה למשפטים באוניברסיטת תל אביב. לימדה כמרצה אורחת בבתי הספר למשפטים באוניברסיטת ברקלי (קורס על פמיניזם ומשפט), באוניברסיטת קורנל (קורס על סחר בבני אדם והגירת עבודה), ובאוניברסיטת הארווארד (קורס על סחר בבני אדם).
כיהנה כסגנית דקאן לענייני הוראה בשנת הלימודים תשע"ח. הייתה עורכת במשותף של כתב העת "מעשי משפט". היא בעלת רישיון עריכת דין בישראל ובמסצ'וסטס.
חברה בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.
ביוגרפיה > מלגות, מענקי מחקר ופרסים

שמיר זכתה בשורה של מלגות ומענקי מחקר: מלגת פישמן, מלגת פולברייט ללימודים בחו"ל; מלגת אלון לחוקרים צעירים, ומלגה של האיחוד האירופי למדענים חוזרים.
היא זכתה בפרס צלטנר לחוקרת צעירה בשנת 2014, ובפרס חשין לחוקרת צעירה בשנת 2018.
היא זכתה במענקי מחקר של משרד המדע, למחקר בנושא מנגנונים משפטיים לקידום נשים, ובמענק של הקרן הלאומית למדעים בנושא סחר בבני אדם. בשנת 2018 זכתה במענק ERC חמש-שנתי של האיחוד האירופי בסכום של למעלה ממיליון יורו, בנושא סחר בבני אדם בראי דיני העבודה. בשנת 2018 נבחרה להיות חברה באקדמיה הצעירה הישראלית, במסגרת האקדמיה הלאומית הישראלית למדעים. בשנת 2023 זכתה במענק ERC חמש-שנתי נוסף, למחקר בנושא עבודה בהקשרים גלובליים.
חיים אישיים

שמיר נשואה לאורי אהרונסון, ד"ר למשפטים באוניברסיטת בר-אילן, ולהם שני בנים, עברי והלל.
הערות שוליים

↑  "מי אנחנו", פורום המרצות והמרצים למשפטים למען הדמוקרטיה.
| --- | --- |
בקרת זהויות :  NLI: 987007604021805171  LCCN: no2016120486  ORCID: 0000-0002-6388-5921  VIAF: 637147423065444881512   WorldCat (עם VIAF): 637147423065444881512
הורמון אדרנוקורטיקוטרופי

הורמון אדרנוקורטיקוטרופי (ACTH - adrenocorticotropic hormone), המכונה גם הורמון הדחק, הוא פפטיד המופרש מההיפופיזה הקדמית, ומשפיע על בלוטת יותרת הכליה ועל הפרשת הורמונים קורטיקוסטרואידיים המעכבים בין היתר את מערכת החיסון. זהו הורמון טרופי.
ה-ACTH הוא אחד מההורמונים בפעולת המערכת הסימפתטית. במצב חירום (עקה או הלם) הגוף מפריש את ה-ACTH אל מחזור הדם, והוא משפיע על בלוטת יותרת הכליה וגורם להפרשת אדרנלין, קורטיזול ונוראדרנלין (שהוא מוליך עצבי).
לאחר הפרשת ההורמון מופיעים סימני פעילות סימפתטית:
הרחבת אישונים
הרחבת סימפונות
הגברת ייצור גורמי קרישה
הגברת תפוקת הלב (ועלייה בלחץ הדם)
האטת תהליך העיכול
הפחתת תפקוד הכליות
חרדה
הורמון ה-ACTH שימושי במצבי לחץ, כשיש צורך בהפניית המשאבים לצרכים דחופים יותר, ולכן מעוכבים תהליכים לא דחופים כמו עיכול או ייצור שתן, כחלק מתגובת הילחם או ברח. בנוסף הורמון זה פעיל נגד תסמונת וסט, הפרעה אפילפטית נדירה בתינוקות.
בזמן עליית רמת ה-ACTH בגוף רמת הסוכר בדם עולה בנוסף לפעילות הסימפתטית. ה-ACTH יכול לגרום אף להרעלה בגוף (כמו כל חומר) אם נמצא בכמות גדולה מהרגיל.
ראו גם

היפואדרנליזם
מחלת אדיסון
תסמונת נלסון
הולי דמפסי

| --- | --- |
אין תמונה חופשית
 לידה:  11 במאי 1990 (בת 34)
 שם לידה:  הולי נטשה דמפסי
 מדינה:  הממלכה המאוחדת 
 תקופת הפעילות:  מ-2010
 http://hollitheactress.weebly.com/
 פרופיל ב-IMDb
 
הולי נטשה דמפסי (באנגלית: Holli Natasha Dempsey; נולדה ב-11 במאי 1990) היא שחקנית וקומיקאית אנגלייה. היא שיחקה בתפקיד ויקי בסדרת הטלוויזיה "דרק" של ריקי ג'רווייס. ב-2016 גילמה את ורה בגרסה הקולנועית של "הצבא של אבא".
ביוגרפיה

דמפסי שיחקה בתפקיד הולי בסדרת הטלוויזיה "The Aliens", גילמה את אמילי לייסי בסדרה "פרוצות", והופיעה בסדרה הקומית "Plebs" של ITV.
עוד הופיעה דמפסי בסדרה "המיילד", ובמיני-סדרה "The Ice Cream Girls", המבוססת על רומן מאת דורותי קומסון. ב-2015 שיחקה דמפסי בסרט הקומי הבריטי "Aaaaaaaah" בבימויו של סטיב אורם.
ב-2016 שיחקה בפרק "השנואים במדינה" מתוך סדרת האנתולוגיה "מראה שחורה".
פילמוגרפיה > קולנוע

| שנה | סרט | שם באנגלית | תפקיד |
| --- | --- | --- | --- |
| 2010 |  | The Fighter's Ballad | אחותו של הלוחם |
| 2012 |  | Full Firearms | בלנקה |
| 2014 |  | A Wonderful Christmas Time | שארלוט |
| 2015 |  | Aaaaaaaah! | הלן |
| 2016 | הצבא של אבא | Dad's Army | ורה |
| 2018 |  | Songbird | טארה |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 |  | The Bill | וילו | בפרק "Respect" |
| 2011 |  | Tracy Beaker Returns | קאל | בפרק "Snake Bite" |
| 2011 | רופאים | Doctors | טיטץ' | בפרק "Protection" |
| 2011 | הולבי סיטי | Holby City | אליסון ניוטון | בפרק "Night Cover" |
| 2011 | דוקטור הו | Doctor Who | קלי | בפרק "Closing Time" |
| 2012 | וייטצ'אפל | Whitechapel | אלסה דורהאם | סדרת טלוויזיה (פרק אחד) |
| 2012 |  | Wizards vs Aliens | מינה | בפרק "Rebel Magic, Part 1" |
| 2013 |  | The Ice Cream Girls | פופי הצעירה | סדרת טלוויזיה (3 פרקים) |
| 2013 |  | Big Bad World | קייטי | סדרת טלוויזיה (פרק אחד) |
| 2013 |  | Breathless | מורין מאליגן | סדרת טלוויזיה (6 פרקים) |
| 2013–2014 | דרק | Derek | ויקי | סדרת טלוויזיה (10 פרקים) |
| 2014 | עולמות חדשים | New Worlds | אגנס | מיני-סדרה |
| 2015 | מיילדת | Call the Midwife | ברידג'ט קול | סדרת טלוויזיה (פרק אחד) |
| 2015 | פקד באנקס | DCI Banks | ג'ודי נאש | בפרק "What Will Survive: Part 1" |
| 2015 | המיילד | The Delivery Man | קלייר פישר | בפרק "Youth" |
| 2015 |  | You, Me and the Apocalypse | ג'ולין | בפרק "Right in the Nuts" |
| 2015 | ג'קיל והייד | Jekyll and Hyde | ג'יני | בפרק "Spring-Heeled Jack" |
| 2016 |  | The Aliens | הולי | סדרת טלוויזיה (5 פרקים) |
| 2016 |  | Plebs | אלבה | בפרק "The New Master" |
| 2016 |  | People Just Do Nothing | פקידת קבלה | בפרק "Record Deal" |
| 2016 | מראה שחורה | Black Mirror | קלרה מידס | בפרק "השנואים במדינה" |
| 2017 | פרוצות | Harlots | אמילי לייסי | תפקיד ראשי |
| 2020 | רוחות רפאים | Ghosts | איזבלה | פרק: "The Thomas Thorne Affair" |
| 2020 | טוני נולד מחדש | After Life | אישה שעברה ניתוחים קוסמטיים | סדרת טלוויזיה (פרק אחד) |
| 2020 | שונאים את סוזי | I Hate Suzie | דניאל | סדרת טלוויזיה (פרק אחד) |
הערות שוליים

↑  'Derek's Ladies Kerry Godliman And Holli Dempsey: 'Derek's Ladies Kerry Godliman And Holli Dempsey Reveal What Kind Of 'Office' Ricky Gervais Really Runs, accessdate: February 8, 2016
↑  Holli Dempsey,exclusive to HELLO! Online: Holli Dempsey, star of Ricky Gervais's comedy Derek and the new Dad's Army film speaks exclusive to HELLO! Online, accessdate: February 8, 2016
↑  "The Aliens cast: who's who? Meet Michael Socha, Michaela Coel, Ashley Walters and Jim Howick". radiotimes.com. 2016. נבדק ב-16 במרץ 2016. {{cite web}}:  (עזרה)
↑  Daily Express: Holli Dempsey shows her fashion style and closet beauty secrets | Style | Life & Style | Daily Express, accessdate: February 8, 2016
↑  The Arts Desk: Holli Dempsey The Ice Cream Girls, accessdate: February 8, 2016
היינריך צילה

| --- | --- |

 לידה:  10 בינואר 1858 רדבורג, על יד דרזדן, ממלכת סקסוניה, גרמניה 
 פטירה:  9 באוגוסט 1929 (בגיל 71) ברלין, הרייך הגרמני (רפובליקת ויימאר) 
 שם לידה:  Heinrich Rudolf Zille 
 מקום קבורה:  בית הקברות הדרום-מערבי שטאנסדורף 
 מקום לימודים:  אקדמיית קולארוסי 
 תקופת הפעילות:  1882–1906 (כ־24 שנים) 
 תחום יצירה:  ציור, צילום 
 פרסים והוקרה:  אזרח כבוד של ברלין  פרס מנצל 
 
רודולף היינריך צילה (בגרמנית: Heinrich Zille;‏ 10 בינואר 1858 – 9 באוגוסט 1929) היה מאייר וצלם גרמני, חבר הזצסיון הברלינאי.
היינריך צילה על בול גרמני
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
קורות חיים

רודולף צילה נולד ברדבורג (Radeburg), ליד דרזדן. בנם של יוהאן טרגוט צילה, שען במקצועו, ושל ארנסטין לואיס, בתו של כורה פחם.
משפחתו הייתה ענייה, ואביו נעצר מספר פעמים בגין חובותיו. ב־1867 עברה משפחתו לברלין, ועוד בבית הספר החל צילה לקחת שיעורי ציור, כשהמורה תומך בו ומעודד אותו לבחור במקצוע הליתוגרפיה. לאחר שסיים את לימודיו ב־1872 החל לעבוד בתור ליתוגרף.
בשנת 1877 התקבל ל"חברה לצילום" (חברה גדולה של פרסום ואמנות עממית), בה עבד באמנות גרפית.
ב־1883 התחתן עם הוּלדה פריסקה (Hulda Frieske), ונולדו להם שלושה ילדים. פריסקה נפטרה בשנת 1919.
יצירתו

בתחילת 1890 התחיל צילה לעבוד בתור אמן ושרטט כאשר הוא משתמש בטכניקות שונות. מ־1894 החל לצלם את רחובות ברלין. הוא הציג את יצירתו לצד גדולי האמנים בזמנו, בהם קתה קולוויץ, מקס ליברמן ואוגוסט גאול.
צילה נודע בעיקר בזכות איוריו המצחיקים, שהתמקדו בדמויות של אנשים שונים, במיוחד קריקטורות עם סטראוטיפים של תושבי ברלין. איוריו פורסמו בין השאר בעיתון הסאטירי "זימפליציסימוס".
הוא היה הראשון שתיאר את העוני בבתי הדירות של מעמד הפועלים בברלין (Mietskasernen).
צילה אמר על עצמו שהוא איננו אמן, אלא שעבודתו נוצרת על ידי מאמץ רב והשקעה רבה. למרות זאת, האמן מקס ליברמן קידם אותו והכניסו ל"זצסיון הברלינאי" (ארגון של אמני ברלין) ב-1903.
לאחר מכן זכה צילה להצלחה רבה כמאייר ויוצר עצמאי. הוא פוטר מעבודתו ב"חברה לצילום" ב-1910, ובעידודו של ליברמן החל להתקיים מאמנותו וממכירת ציוריו. הוא התפרנס ממכירת איורים והדפסים ופרסם את עבודתו במספר ספרים. המגזין הברלינאי "אנשים פשוטים" רחש כבוד רב במיוחד לצילה.
צילה הגיע לשיא תהילתו בשנות העשרים, כאשר "הגלריה הלאומית" קנתה כמה מאיוריו ב-1921. "האקדמיה לאמניות" כיבדה אותו בתואר פרופסור ב־1924, התסריטאי והבמאי ז'רארד לאמפרכט יצר מסיפוריו סרט בשם "Die Verrufenen".
צילה פחות ידוע בציוריו הארוטיים, הקרובים לפורנוגרפיה אך מתארים את חייהם הרגילים של האנשים הרגילים. חלקם מופיעים במוזיאון בטה-יוז בברלין.
הנצחה

ב-1948 עיריית ברלין קראה על שמו "פארק היינריך צילה" בברגשטראסה ברובע מיטה בברלין. בעבר הוצג פסל שלו מבית המלאכה של פאול קנטש, אך מקום הימצאו של הפסל אינו ידוע והפארק הוא כיום מגרש משחקים לילדים.
פסל "אנדרטת צילה" שנוצר בשנים 1964–1965 על ידי היינריך דרייק נמצא בפארק קלנישר, גם הוא במיטה.
בית ספר יסודי ברובע פרידריכסהיין בברלין נקרא על שמו.
בשנת 2002 נפתח ברובע ניקולאי, ברובע מיטה, בברלין, מוזיאון המוקדש ליצירתו של צילה ובשנת 2007 הוקם בסמוך פסל שלו מאת תורסטן שטגמן.
ב-1983 הבמאי וורנר וולרוץ יצר סרט מזרח גרמני בשם "צילה ואני" בעזרת הכתיבה המוזיקלית של דיאטר וורדטצקי ופטר רבנאלט, הסרט איננו סרט תיעודי של הביוגרפיה של צילה אך מבוסס על חלקים מחייו.
משפחתו

בת אחיינו של צילה היא הלן צילה, שהייתה ראש העיר של קייפטאון, דרום אפריקה.
גלריה

איור מאת המאייר היינריך צילה Modellpause 1925
איור מאת היינריך צילה Schulszene
איור מאת היינריך צילה Cirkus-Vorstellung auf dem Hinterhof
איור מאת המאייר היינריך צילה 1913
פסל של היינריך צילה מאת תורסטן שטגמן בסמוך למוזיאון המוקדש ליצירתו של צילה
הולי איירד

| --- | --- |
אין תמונה חופשית
 לידה:  18 במאי 1969 (בת 55) אלדרשוט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  בית הספר לאומנויות הבמה בוש דייוויס 
 בן או בת זוג:  ג'יימס פיורפוי 
 פרופיל ב-IMDb
 
אימוג'ן הולי איירד (באנגלית: Imogen Holly Aird; נולדה ב-18 במאי 1969) היא שחקנית אנגלייה הידועה מתפקידה בדמות הרופאה המשפטית, פרנקי וארטון, בסדרת הדרמה של BBC One "להעיר את המתים". לפני כן כיכבה בסדרות כמו "Soldier Soldier" ובסרט הקולנוע "אהבה על הדשא" לצדו של קולין פירת'.